Συντεταγμένες: 58°22′52″N 26°43′13″E﻿ / ﻿58.38111°N 26.72028°E﻿ / 58.38111; 26.72028

Πανεπιστήμιο του Τάρτου 2021
Το **Πανεπιστήμιο του Τάρτου** (εσθονικά: Tartu Ülikool‎, λατινικά: Universitas Tartuensis‎) είναι πανεπιστήμιο στο Τάρτου της Εσθονίας. Είναι το εθνικό πανεπιστήμιο της Εσθονίας και το μόνο κλασσικό πανεπιστήμιο στη χώρα, καθώς επίσης είναι το μεγαλύτερο και με το μεγαλύτερο κύρος της χώρας. Ο αριθμός των φοιτητών του πανεπιστημίου είναι σχεδόν 14.000, από τους οποίους πάνω από 800 είναι ξένοι. Η γλώσσα διδασκαλίας στα περισσότερα μαθήματα είναι τα εσθονικά, αλλά με εξαιρέσεις μαθημάτων όπως η σημειωτική, οι εφαρμοσμένες επιστήμες, το τμήμα υπολογιστών και τεχνολογίας της πληροφορίας και το τμήμα ευρωπαϊκών και ρωσικών σπουδών.

Το πανεπιστήμιο εγκαθίδρυσε ο βασιλιάς Γουσταύος Β΄ Αδόλφος της Σουηδίας το 1632, με την ονομασία *Academia Dorpatensis* (Ντόρπαρτ είναι το γερμανικό όνομα του Τάρτου). Οι απαραίτητες προετοιμασίες για τη δημιουργία του πανεπιστημίου στο Ταρτού έγινε από τον τότε κυβερνήτη της Λιβονίας, τον Γιόχαν Σκίτε. Στο πανεπιστήμιο διδάσκονταν φιλοσοφία, νομική, θεολογία και ιατρική. Λόγω πολέμου με τη Ρωσία, η έδρα του πανεπιστημίου μετακινήθηκε στο Τάλιν το 1656 και το 1665 έκλεισε. Λειτούργησε ξανά στο Τάρτου το 1690, με το όνομα *Academia Gustavo-Carolina*, αλλά μετακινήθηκε στο Πάρνου το 1699 μέχρι το 1710 και την παράδοση της Σουηδίας στη Ρωσία κατά τον Μεγάλο Βόρειο Πόλεμο. Οι Ρώσοι διατήρησαν το πανεπιστήμιο στο Πάρνου. Το πανεπιστήμιο άνοιξε ξανά στο Τάρτου το 1802, με γλώσσα των μαθημάτων τα γερμανικά. Το 1870, οι Εσθονοί φοιτητές του πανεπιστημίου άρχισαν να οργανώνονται. Η σημαία της Φοιτητικής Οργάνωσης του Πανεπιστήμιο του Τάρτου το 1884 αποτέλεσε αργότερα τη σημαία της Εσθονίας. Κατά τη διάρκεια του Α΄ Παγκοσμίου Πολέμου η ακαδημαϊκή ζωή αναστατώθηκε, μέχρι το πανεπιστήμιο έκλεισε την άνοιξη του 1918. Την 1η Δεκεμβρίου 1919 το πανεπιστήμιο άνοιξε ξανά, αυτή τη φορά στη Δημοκρατία της Εσθονίας. Την σοβιετική περίοδο (1944-1989), το πανεπιστήμιο λεγόταν Κρατικό Πανεπιστήμιο του Τάρτου. Μετά τη διάλυση της Σοβιετικής Ένωσης, το πανεπιστήμιο έγινε ξανά το κύριο πανεπιστήμιο της Εσθονίας.

Σύμφωνα με την παγκόσμια κατάταξη των πανεπιστημίων από το QS, το πανεπιστήμιο ήταν 400ο στον κόσμο και το καλύτερα βαθμολογημένο πανεπιστήμιο σε χώρα της Βαλτικής. Επίσης, κατετάγη 4ο στην περιοχή της αναδυόμενης Ευρώπης και της κεντρικής Ασίας. Η παγκόσμια ταξινόμηση πανεπιστημίων Times Higher Education τοποθέτησε το πανεπιστήμιο στις θέσεις 351-400 ανάμεσα σε όλα τα πανεπιστήμια παγκοσμίως. Επίσης, είναι το μόνο πανεπιστήμιο από χώρα της Βαλτικής που έχει τοποθετηθεί στα κορυφαία 200 πανεπιστήμια της Ευρώπης.

Το κύριο κτίριο του πανεπιστημίου, κτισμένο το 1805-9 σε νεοκλασικό ρυθμό, στεγάζει το μουσείο τέχνης του πανεπιστημίου. Στη θολωτή εκκλησία του λόφου Τόομε στεγάζεται το μουσείο για την ιστορία του πανεπιστημίου.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο του Τάρτου** |

1. 1 2  *Directory of Open Access Journals*.
2. ↑  *Funder Registry*. 10.13039/501100007821. Ανακτήθηκε στις 7  Δεκεμβρίου 2017.
3. ↑  520123925843-03. Ανακτήθηκε στις 22  Μαΐου 2022.
4. ↑  Σύμφωνα με τη § 2 (1) της University of Tartu Act. University of Tartu Act Αρχειοθετήθηκε 2012-05-27 at Archive.is
5. ↑  About the University University of Tartu
6. 1 2  Study in Estonia topuniversities.com
7. ↑  "Tartu ülikool hoiab Eestis kõige mainekama ülikooli tiitlit" Tartu Postimees. June 17, 2015 (στα εσθονικά)
8. ↑  International master's programmes
9. 1 2 3  «Facts about the History of the University of Tartu». Πανεπιστήμιο του Τάρτου. Ανακτήθηκε στις 16 Μαΐου 2016.
10. ↑  University comparision in Estonia, Latvia and Lithuania QS World University Rankings
11. ↑  «QS University Rankings: EECA 2015». *Top Universities*. Ανακτήθηκε στις 11 Απριλίου 2016.
12. ↑  University of Tartu Times Higher Education World University Rankings
13. ↑  Best universities in Europe 2016 Times Higher Education, March 10, 2016

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136173993
* **ΕΒΕ**: 125982
* LCCN: n90681059
* ISNI: 0000 0001 1956 5704
* GND: 501114-0
* SUDOC: 033936056
* BNF: cb11984253m (data)
* NKC: ko2001100235

 |

 |